Document ID: /roh_data/filtered/fineweb-2-filterrobots_roh.jsonl.gz/65255

Per miez schaner 2024 introducescha la vischnaunca da Falera la procedura electronica per la lubientscha da baghegiar. Tut las damondas da baghegiar san vegnir inoltradas via la plattafuorma damondas da baghegiar electronicas Falera dalla vischnaunca da Falera.
Damondas da baghegiar en fuorma stampada san vinavon vegnir inoltradas, nus selegrein denton da Vossa damonda da baghegiar electronica. Bugen sustenin nus Vus l’emprema ga che Vus inoltreis ina damonda electronica.
Las damondas da baghegiar da quella procedura vegnan inoltradas cumpletamein online.
Adatg: L’inoltraziun da dus sets da plans stampai ei actualmein aunc necessaria per damondas da baghegiar ordinarias – entochen che la basa legala per la signatura digitala ei scaffida.
Inoltraziun da:
- damondas da baghegiar ordinarias
- annunzias d’implonts solars (formular d’annunzia ed autodeclaraziun)
- remplazzament dil scaldament
- damondas da baghegiar simplificadas (suonda beingleiti)
Tut las informaziuns detagliadas e colligiaziun alla plattafuorma per damondas da baghegiar electronicas:
https://www.falera.net/verwaltung/ebaugesuche
La finamira ei da crear cun la plattafuorma Damondas da baghegiar electronicas Falera ina plivalur, schibein per las petentas ed ils petents sco era per las partidas involvidas e l’administraziun.
Damondas
Per damondas stat igl Uffeci da baghegiar da Falera bugen a disposiziun il gliendisdis ed il venderdis avonmiezdi:
telefon: 081 921 35 15, e-mail: <email-pii>